2017. gada 7. martā Rīkojums Nr. 109

Rīgā (prot. Nr. 11  17. §)

**Par valsts budžeta programmas 44.00.00 "Līdzekļi aviācijas drošības pasākumu nodrošināšanai" līdzekļu izlietojumu**

1. Saskaņā ar likuma "[Par aviāciju](http://likumi.lv/ta/id/57659-par-aviaciju)" [27. panta](http://likumi.lv/ta/id/57659-par-aviaciju#p27) piekto daļu noteikt, ka 2017. gadā valsts budžeta programmas 44.00.00 "Līdzekļi aviācijas drošības pasākumu nodrošināšanai" līdzekļi 82418 *euro* apmērā tiek izlietoti:

1.1. lai valsts akciju sabiedrība "Starptautiskā lidosta "Rīga"" segtu izdevumus 42 418 *euro* apmērā saistībā ar valsts nozīmes civilās aviācijas lidlaukam "Rīga" drošības pārbaudei nepieciešamā šķidro sprāgstvielu detektora iegādi;

1.2. lai sabiedrība ar ierobežotu atbildību "Aviasabiedrība "Liepāja"" segtu izdevumus 20 000 *euro* apmērā saistībā ar valsts nozīmes civilās aviācijas lidlauka aviācijas drošības vadītāja uzturēšanu;

1.3. lai sabiedrība ar ierobežotu atbildību "Ventspils lidosta" segtu izdevumus 20 000 *euro* apmērā saistībā ar sabiedriski svarīgu funkciju nodrošināšanu un šādu aviācijas drošības pasākumu veikšanu valsts nozīmes civilās aviācijas lidlaukā:

1.3.1. aviācijas drošības personāla uzturēšana;

1.3.2. rentgena iekārtu apdrošināšana.

2. Satiksmes ministrijai uzraudzīt, lai minētie līdzekļi tiek izmantoti paredzētajam mērķim.

Ministru prezidents Māris Kučinskis

Satiksmes ministrs Uldis Augulis